Vikna vindmøllepark

Vikna vindmøllepark (også Vikna vindkraftverk) var et vindkraftverk på Husfjellet ved Garstad i Nærøysund kommune, Trøndelag. Kraftverket ble etablert av Nord-Trøndelag Elektrisitetsverk (NTE) i 1991, og var Norges første vindpark. Den har også feilaktig blitt referert til som Norges første vindkraftverk,NTE Energiutvikling. Vikna vindkraftverk, Husfjellet : konsesjonssøknad desember 2011, s. 5 men enkeltstående vindmøller har blitt brukt til kraftproduksjon i Norge ihvertfall siden Hernes Vindelektricitetsverk åpnet i 1910. 

Kraftverket ble satt opp i 1991 med fem vindturbiner med en samlet effekt på 2,2 MW (3 x 0,4 MW + 2 x 0,5 MW), som startet ved vindhastigheter på 5 m/s, og stoppet ved 25 m/s. Siden idriftsettelse har kraftverket i snitt produsert 5,8 GWh per år. 

I 2011 hadde vindturbinene nådd sin tekniske levetid på 20 år, og NTE søkte om å erstatte de gamle turbinene med inntil 5 nye turbiner med inntil 9 MW total installert effekt. Konsesjon ble gitt og forventet byggestart var 2014.

Men nye Vikna vindkraftverk blir antagelig ikke bygget, det er ikke ledig kapasitet i nettet. Utbygging av overføringsnettet forutsatte at Ytre Vikna II skulle bygges, men den vindparken er utsatt på ubestemt tid.

De gamle møllene ble revet i 2015. 

 Referanser 

Kategori:Vindkraftverk i Trøndelag
Kategori:NTE
Kategori:Kraftverk i Nærøysund
Kategori:Kraftverk etablert i 1991
Kategori:Tidligere kraftverk i Trøndelag
Kategori:Tidligere byggverk i Trøndelag
Kategori:Nærøysunds historie